Laser News er Laserdiskens nyhedsbrev. Besøg os på www.laserdisken.dk. Kontakt os på mail@laserdisken.dk.
# This is Halloween... This is Halloween! Så er det blevet oktober igen. Sensommeren er forbi, og vi har for alvor taget hul på det regnfulde efterår. Men så er det jo snart Allehelgensaften igen, hvilket er en perfekt undskyldning for at smække en uhyggelig film på og blive skræmt til døde! Vi har samlet en stribe film, som på den ene eller anden måde kunne berettige et gensyn til Halloween. Mange af filmene er ovre i den grusomme genre, mens andre er velegnet til hele familien. Vi er gået uden om de mest oplagte, nemlig den kendte Halloween-filmserie, for den tør vi ikke se. Her er listet både Blu-ray og DVD-udgivelser og både med og uden danske undertekster. Vi har generelt forsøgt at udvælge den udgivelse, som giver mest mening - med danske undertekster, hvis det kan skaffes.
# Halloween 2024
Addams Family, The (Blu-ray) |  |  | 99.00
Region B/2 uden danske tekster - udkom 7/10-2013
Addams familien er lidt sær. Faderen Gomez (Raul Julia), moderen Morticia (Anjelica Huston) og de to børn Wednesday (Christina Ricci) og Pugsley lever i et stort uhyggeligt hus, hvor de dyrker livets sorte og okkulte sider. Familiens advokat Tully Alford hyrer en dobbeltgænger, der skal spille familiens længe forsvundne onkel Fester (Christopher Lloyd). Derved håber han at få fingrene i familieformuen, men familien Addams er ikke så nemme at narre! Læs mere her.
Addams Family Values (Blu-ray) |  |  | 99.00
Region B/2 med danske tekster - udkom 7/10-2019 |
Løjerne fra The Addams Family fortsætter i denne follow-up, hvor Gomez (Raul Julia) og Morticia (Anjelica Huston) byder en ny forøgelse til familien velkommen: Pubert, deres nuttede og overskæggede baby. Da Fester (Christopher Lloyd) falder pladask for den yndige barnepige Debbie (Joan Cusack), opdager Wednesday (Christina Ricci) og Pugsley, at hun er en sort enke, som planlægger at føje Fester til sin samling af døde ægtemænd. Læs mere her. |  |
Bad Candy |  |  | 99.00
Region 2 uden danske tekster - udkom 4/10-2021
DJ Chilly Billy og hans producer Paul fra The Psychotronic Radio i byen New Salem elsker Halloween. Som en del af den årlige Halloween-fejring tilbringer de denne aften med at fortælle deres lyttere uhyggelige små historier. Som man måske kan gennemskue, er Bad Candy en antologifilm, der leverer en række små gyserhistorier, der handler om stakkels folk, der kommer ud for grumme og groteske oplevelser! Læs mere her.
Batman: The Long Halloween, Parts 1 & 2 (Deluxe) (Blu-ray) |  |  | 179.00
Region B/2 uden danske tekster - udkom 19/9-2022 |
Historien tager sin begyndelse med et brutalt mord på allehelgensaften. Gothams unge helt, Batman, slår sig sammen med byens to eneste ikke-korrupte mænd, politimanden Jim Gordon og statsadvokaten Harvey Dent, for at få Carmine "The Roman" Falcone ned med nakken i den tro, at han står bag mordet. Snart følger flere mord, og det viser sig, at den skyldige er en seriemorder, hvis identitet bliver sværere og sværere at gennemskue. Læs mere her. |  |
Beetlejuice (Blu-ray) |  |  | 79.00
Region B/2 med danske tekster - udkom 26/2-2013
2'eren vises i biografen i øjeblikket, og der er da også mange gode grunde til, at den originale Beetlejuice bør ses til Halloween! Den handler om et par, der dør og bliver til spøgelser, fanget i deres hjem. Den udforsker livet efter døden og har mange elementer af det makabre. Filmens mørke humor, overnaturlige temaer og visuelle stil gør den til en ideel kandidat til Halloween, især for dem, der søger en anderledes, mere underholdende form for spøgelseshistorie. Læs mere her.
Casper: 25th Anniversary (2-disc) (Blu-ray) |  |  | 99.00
Region B/2 med danske tekster - udkom 7/9-2020 |
Spøgelseaterapeuten Dr. Havey og datteren Kat ankommer til det uhyggelige gamle slot Whipstaff Manor. Slottets pengegriske og intrigante ejer, Carrigan, har ansat Dr. Harvey til at jage stedets gennemsigtige beboere på gaden, nemlig det lille spøgelse, Casper, hvis højeste ønske er en ven, og hans tre drillesyge onkler. Virker planen vil Carrigan få finger i slottets sagsomspundne skat. Men Casper har endelig fundet en ven - og han vil ikke ud! Læs mere her. |  |
Curse of Halloween Jack, The |  |  | 99.00
Region 2 med danske tekster - udkom 3/5-2021
Efter en brutal massakre udført af den legendariske seriemorder Halloween Jack er det forbudt af fejre Halloween i den lille by Dunwich. Men en flok unge beslutter at trodse forbuddet. De ved ikke, at den berygtede sekt, The Lords of Samhain, har bestemt sig for at genoplive massemorderen. De unge får en Halloween-fejring, de aldrig kommer til at glemme. Instruktøren bag filmen er Andrew Jones, der tidligere har lavet Robert the Doll-filmene. Læs mere her.
D-Railed |  |  | 99.00
Region 2 med danske tekster - udkom 28/5-2020 |
Det er Halloween, og en gruppe feststemte gæster samles ombord på et gammelt damplokomotiv for at deltage i en "Middag med mord". Netop som ceremoni-mesteren skal til at præsentere aftenens skæg og ballade, forvandler festen sig til et røveri. Røveriet ender med at være skyld i, at toget kører af sporet og havner i en flod. Og som om situationen ikke var kritisk nok, opdager passagererne også, at der er et blodtørstigt monster i vandet! Læs mere her. |  |
Dreamworks 6 Spooky Stories Collection (Blu-ray) |  |  | 249.00
Regionfri uden danske tekster - udkom 18/8-2020
Gør klar til en shreklig masse sjov med disse fantastisk uhyggelige historier! Shrek udfordrer vennerne til at overnatte i et hjemsøgt slot, hvor han fortæller dem gyserhistorier, og den, der holder stand længst, vinder! Indeholder følgende animerede kortfilm: Shrek's Thrilling Tales, Scared Shrekless, The Pig Who Cryed Werewolf, Monsters vs Aliens: Attack of the Mutant Pumpkins, Monsters vs Aliens: Night of the Living Carrots og The Ghost of Farquaad. Læs mere her.
Edward Scissorhands (4K-Mastered) (Blu-ray) |  |  | 99.00
Region B/2 med danske tekster - udkom 30/11-2015 |
Der var engang en borg højt oppe på en bakke, hvor der boede en opfinder, hvis største skabelse hed Edward. Selv om Edward var charmerende, var han ikke helt perfekt. Opfinderens pludselige død efterlod ham ufuldendt med skarpe blade af metal i stedet for hænder. Edward boede alene i mørket, indtil en venlig dørsælgerske en dag tog ham med hjem til sin familie og lod ham bo der. Tim Burton's fantastiske eventyr i en flot remastered udgave. Læs mere her. |  |
Exorcist, The: Extended Director's Cut & Original Theatrical Version (2-disc) (Blu-ray) |  |  | 99.00
Region B/2 med danske tekster - udkom 11/10-2010
Disc 1 = Extended Director's Cut - "The Version You've Never Seen" (132 min). Disc 2 = Original Theatrical Version (122 min). Begge versioner af filmen indeholder kommentarspor, både med instruktøren William Friedkin og med forfatteren William Peter Blatty. Herudover massevis af ekstramateriale, bl.a. feature-length dokumentar fra 1998: The Fear of God - 25 Years of The Exorcist (74 min) og en nyere dokumentar i tre dele (60 min). Læs mere her.
Fear II, The: Morty Returns |  |  | 9.00
Region 2 med danske tekster - udkom 12/6-2007 |
Mike har fået fingrene i en ældgammel trædukke, og den ser ondskabsfuld ud. Ifølge sagnet kommer figuren til live, når den præsenteres for menneskers onde drømme. Mike får en ide: dukken skal være midtpunkt i et Halloween-party. Gæsterne er klædt ud som det, der skræmmer dem allermest. Som dreng så Mike sin far slagte sin mor i en blodrus for derefter at begå selvmord for øjnene af ham. Farlige minder - hvis altså dukken skulle finde på at blive levende. Læs mere her. |  |
Forsvundet til Halloween |  |  | 99.00
Region 2 - udkom 24/10-2022
Søskendeparret Asger og Petra skal traditionen tro skal holde Halloween sammen med deres nabo Esther. Men i år er alting anderledes, end det plejer. Asger og Petra har for nyligt mistet deres far, og det er nu første Halloween uden ham. Samtidig er Asger og Esther gledet fra hinanden og har mistet deres gamle venskab. Men da Petra pludselig forsvinder sporløst, må Asger og Esther stå sammen om at finde den forsvundne lillesøster. Læs mere her.
Fun Size |  |  | 79.00
Region 2 med danske tekster - 18/3-2013 |
Victoria Justice (Nickelodeons Victorious) spiller en kvik pige, hvis planer om at deltage i skolens årlige Halloweenfest forpurres, da hun tvinges til at passe sin lillebror. Og netop som hun tror, at tingene ikke kan blive meget værre, forsvinder han! Hun får nu hjælp af tre ikke helt almindelige venner til at finde den lille bandit, før moderen opdager, at han er forsvundet. Sammen oplever de en nat fuld af eventyrlige begivenheder og kongelig morskab. Læs mere her. |  |
Funhouse Massacre |  |  | 79.00
Region 2 med danske tekster - udkom 12/1-2017
Seks psykopatiske mordere bryder ud fra et sindssygehospital på selveste Halloween. Blandt psykopaterne finder vi bl.a. en wrestler, der har for vane at 'komme til' at dræbe sine modstandere og en Charles Manson-lignende kultleder. De seks søger tilflugt i en nærliggende 'haunted house' attraktion, hvor de går amok i vold og lemlæstelse! De gæster, der besøger stedet den aften, har ingen anelse om, at alt blodet og alle ligene slet ikke er makeup! Læs mere her.
Halloween at Aunt Ethel's |  |  | 99.00
Region 2 med danske tekster - udkom 29/10-2020 |
Alle i byen kender til historien om den gamle kælling Ethel. Det siges, at hun laver slik og kager af små børn, der er kommet og har banket på hendes dør. Er den gamle skrøne om den sindsforvirrede tante Ethel virkelig sand? Det er noget, nabolagets unge vil finde ud af én gang for alle. De har planlagt noget helt særligt til hende i den kommende højtid. Nu kommer nogen altså til at opleve deres sidste Halloween, men spørgsmålet er så: Hvem? Læs mere her. |  |
Halloween Movie Night, Vol. 1 (4 film) (Blu-ray) |  |  | 129.00
Region B/2 med danske tekster - udkom 25/10-2021
Halloween Movie Night, Vol. 1 består af fire underholdende skrækfilm: Scary Stories to Tell in the Dark (2019), Drag Me to Hell (2009), 11-11-11 (2011) og Saw VI (2009). Med denne samling får du både chok, spænding og masser af Halloween-stemning! En perfekt boks til dem, der vil udforske forskellige horrorstile på én gang. Her bydes på en blanding af alt fra psykologisk gys til overnaturlige rædsler og sadistiske fælder, perfekt til en uhyggelig filmnat! Læs mere her.
Halloween Movie Night, Vol. 2 (4 film) (Blu-ray) |  |  | 129.00
Region B/2 med danske tekster - udkom 25/10-2021 |
Halloween Movie Night, Vol. 2 indeholder fire film, der vil gøre enhver Halloween-aften til en blanding af skræk og grin: It Comes at Night (2017), Apartment 1303 (2012), Dark Skies (2013) og Scream IV (2011). Denne samling byder på en buffet af gyseroplevelser, hvor der er lidt for enhver smag fra klassisk slasher til paranormale rædsler. Samlet set er denne boks perfekt til dem, der gerne vil have en smule af alt: fra smart meta-humor til seriøse chok. Læs mere her. |  |
Halloween Movie Night, Vol. 3 (4 film) (Blu-ray) |  |  | 129.00
Region B/2 med danske tekster - udkom 25/10-2021
Kollektion nummer tre med fire skræmmende skrækfilm: Texas Chainsaw (2013), My Bloody Valentine (2009), You're Next (2011) og Mara (2018). Denne samling er designet til at give dig en uforglemmelig (og uhyggelig) aften fyldt med chok, blod og skrig. Her er en blanding af klassisk slasher-splatter, psykologisk gys og nervepirrende spænding perfekt til en Halloween-filmnat, der kan skræmme både dig selv og dine venner fra vid og sans. Læs mere her.
Halloween Movie Night, Vol. 4 (4 film) (Blu-ray) |  |  | 129.00
Region B/2 med danske tekster - udkom 25/10-2021 |
Her kommer fire mere fra skuffen med de værste skrækfilm: The Lords of Salem (2012), Silent House (2011), Leatherface (2017) og Isabelle (2018). Denne samling er til dig, der gerne vil teste dine nerver, udfordre din søvncyklus og muligvis miste lysten til at være alene hjemme! Leatherface er en slags Texas Chainsaw Massacre origin story, og Silent House er filmet i én lang scene, hvilket betyder, at du ikke kan blinke uden at miste et skræmmende øjeblik. Læs mere her. |  |
Halloween Movie Night, Vol. 5 (4 film) (Blu-ray) |  |  | 129.00
Region B/2 med danske tekster - udkom 25/10-2021
Endnu en uhyggelig samling, der kombinerer blod, frygt og mareridt til dem, der vil have en nervepirrende Halloween-aften - perfekt hvis man kan lide at teste sine grænser. Vol. 5 indeholder Saw 7: The Final Chapter (2010), The Quiet Ones (2014), The Collector (2009) og Sinister (2012). I sidstnævnte spiller Ethan Hawke en kriminalforfatter, der flytter ind i et hus, hvor frygtelige mord har fundet sted. Da han opdager gamle filmruller på loftet, kommer rædslerne til live. Læs mere her.
Halloweentown / Halloweentown II: Kalabar's Revenge |  |  | 149.00
Region 1 uden danske tekster - udkom 13/9-2005 |
To eventyrlige film om den unge Marnie Piper, der opdager, at hun kommer fra en familie af hekse. I den første Halloweentown lærer hun om sine magiske evner og hjælper med at beskytte en skjult by fyldt med overnaturlige væsener. I Halloweentown II står Marnie over for en ny trussel, da den onde Kalabar forsøger at tage hævn og forvandle både Halloweentown og menneskenes verden. Begge film blander magi, humor og familieeventyr. Læs mere her. |  |
Halloweentown High / Return to Halloweentown |  |  | 199.00
Region 1 uden danske tekster - udkom 10/9-2019
Film 3 og 4 fra den populære Halloweentown-serie. I Halloweentown High forsøger Marnie Piper at skabe fred mellem mennesker og magiske væsener ved at invitere Halloweentown-elever til at gå på en almindelig high school. Men trusler om mørk magi opstår. I Return to Halloweentown rejser Marnie tilbage til Halloweentown for at studere på en magisk skole, men hun opdager en mørk hemmelighed om sin families fortid. Læs mere her.
Happy Halloween, Scooby-Doo! |  |  | 99.00
Region 2 med danske tekster - udkom 21/9-2020 |
Halloween er Scooby-Doo og Shaggys yndlingshøjtid! Masser af slik og masser af (falske) monstre. Denne gang bliver duoens skæg og ballade desværre ødelagt, da højtflyvende græskarlygter og et kæmpe græskarhoved truer Crystal Cove! Scooby-Doo og banden må slå sig sammen med videnskabsmanden Bill Nye og Elvira, The Princess of Darkness, for at løse mysteriet, redde byen og vigtigst af alt: Redde jagten på slik! Læs mere her. |  |
Haunted Mansion (Rosario Dawson) |  |  | 99.00
Region 2 med danske tekster - udkom 31/10-2023
Alenemoderen Gabbie (Rosario Dawson) er netop flyttet ind i et herligt gammelt hus sammen med sin søn. Der er kun et lille problem: Det er et spøgelseshus! Gabbie må have hjælp i en fart for at få spøgelserne ud, så hun tilkalder et helt team af folk. Astrofysikeren Ben (LaKeith Stanfield), præsten fader Kent (Owen Wilson), den synske Harriet (Tiffany Haddish) og lokalhistoriker Bruce (Danny DeVito). Hvis der er nogen, der kan sparke spøgelserne ud, er det dette team! Læs mere her.
Haunted Mansion, The |  |  | 49.00
Region 2 med danske tekster - udkom 21/6-2004 |
Eddie Murphy er ejendomsmægleren Jim Evers, som sammen med sin familie besøger et gammelt hus, fordi han tror, at han skal sælge det. Men det viser sig, at huset er hjemsøgt af spøgelser. The Haunted Mansion er i lighed med The Pirates of the Caribbean inspireret af en populær Disneyland-forlystelse og er en sand special effects-fest. Af de $90 millioner, filmen kostede, er der til gengæld ikke brugt alverden på manuskriptet. Læs mere her. |  |
Hellions (Blu-ray) |  |  | 99.00
Region B/2 med danske tekster - udkom 15/10-2015
Dora på 17 er blevet gravid. Det var meningen, at hun skulle hygge sig med sin kæreste Jace på denne Halloween-aften, men nu må hun i stedet overbringe ham de dårlige nyheder. Hun venter tålmodigt på, at Jace kommer og henter hende. Men Jace kommer ikke. I stedet ringer en besynderlig trick-or-treat'er på døren. Et barn med hovedet dækket, og som ikke siger et ord. Snart kommer der flere småfolk til Doras dør. Men det er ikke slik, de vil have. Læs mere her.
Hocus Pocus (Blu-ray) |  |  | 99.00
Region B/2 uden danske tekster - udkom 24/9-2018 |
Disney-studierne står bag denne fantasi-film, hvis ingredienser bl.a. udgøres af 300 år gamle hekse, Halloween-fejring, zombier og en udødelig sort kat. Uden at ville det, hidkalder teenageren Max, som hader Halloween, tre hekse (Bette Midler, Sarah Jesscia Parker, Kathy Najimi) fra fortiden. De truer hans søster, og Max må, med hjælp fra sine særdeles specielle venner, risikere sit liv for at beskytte hende og redde hende fra heksenes trolddomskunster. Læs mere her. |  |
Jester, The |  |  | 149.00
Region 2 uden danske tekster - udkom 8/1-2024
De to unge kvinder Emma og Jocelyn deler samme far, men de har ingen kontakt med hinanden. Da deres far dør, bliver de bragt sammen, og snart opdager de, at der er en overnaturlig grund til faderens pludselige død. En "tilstedeværelse" i et orange jakkesæt med en høj hat og en skræmmende maske er på spil. Det er The Jester, og nu begynder han at myrde løs på selveste Allehelgensaften. Emma og Jocelyn må opklare, hvorfor The Jester pludselig er dukket op. Læs mere her.
Lady in White: Director's Cut (Blu-ray) |  |  | 179.00
Region B/2 uden danske tekster - udkom 27/9-2021 |
Lukas Haas, der så glimrende spillede drengerollen i Peter Weir-mesterværket Witness, er placeret i en anden filmgenre. Ved en Halloween-fest på den lokale skole bliver han lukket ind i et skab, hvor han konfronteres med en ung piges spøgelse og manden, der slog hende ihjel for en del år siden. Snart efter bliver han jaget af morderen og søger tilflugt i et gammelt hus, hvor den mystiske Dame i Hvidt bor. Hun viser sig at være nøglen til hele mysteriet. Læs mere her. |  |
Murder Party |  |  | 59.00
Region 2 med danske tekster - udkom 25/11-2008
Til Halloween får Chris en invitation til et eksklusivt kostumebal. Det ser spændende ud, og han beslutter sig for at deltage. I løbet af få minutter har han tapet et ridderkostume sammen af nogle gamle papkasser og tager af sted til festen. Men det viser sig snart, at det ikke er et helt almindeligt party. Hans værter er nemlig en gruppe kunststuderende med en plan: De vil dræbe deres æresgæst og forevige mordet på hver deres kunstneriske facon! Læs mere her.
Night of the Demons (Blu-ray & DVD) |  |  | 199.00
Region A/1 uden danske tekster - udkom 4/2-2014 |
En gruppe teenagere samler sig i det forladte lighus Hull House for at tilbringe Halloween-aften på et ekstra uhyggeligt sted. De får naturligvis mere uhygge, end de kan magte. Først går det op for dem, at der egentlig går rygter om, at dette sted er hjemsøgt af onde ånder. Så begynder der er ske mystiske ting: lys går hele tiden går ud, og deres radio går hele tiden går. Får at få gang i festen igen beslutter de sig for at holde en seance, og så er det, at helvede bryder løs! Læs mere her. |  |
Nightmare Before Christmas, The (Blu-ray) |  |  | 99.00
Region B/2 med danske tekster - udkom 6/10-2008
Tag med til en verden, hvor hver højtid har sit eget land. I Halloween-byen regerer den utilregnelige Græskarkonge, Jack Skellington. Han overvåger tilblivelsen af drillerier, tricks og overraskelser, som hvert år eksporteres til "den rigtige verden". Men Jack er træt af den daglige trummerum, og hans liv får helt ny mening, da han ved et tilfælde kommer til at åbne døren til Julelandet. Tim Burton er manden bag denne fantastiske historie i bedste stop-motion stil. Læs mere her.
Practical Magic (tysk omslag) |  |  | 99.00
Region 2 med danske tekster - udkom 4/9-2009 |
Søstrene Sally og Gillian vokser op hos deres tanter. Familien er et dynasti af hekse, der siden 1600-tallet har praktiseret hvid magi. Men kræfterne har deres pris - eller rettere sagt forbandelse, idet de mænd, som kvinderne forelsker sig i, er dømt til en alt for tidlig død. Sally fornægter sine evner, hvorimod Gillian kaster sig ud i heksetilværelsen. Da Gillian i desperation over en voldelig kæreste tilkalder Sally, og de forgiver ham, dukker den mistænksomme politimand Gary op. Læs mere her. |  |
Scary Stories to Tell in the Dark (Blu-ray) |  |  | 79.00
Region B/2 med danske tekster - udkom 12/12-2019
I byen Mill Valley synes alt at være, som det plejer på overfladen. Byens mørke hemmelighed er familien Bellows forladte hus, hvor den plagede Sarah for mange år siden skrev uhyggelige historier om frygtelige menneskeskæbner. På Halloween-aften bryder en flok teenagere ind i det skræmmende hus og finder Sarah Bellows bog. De opdager, at deres egne navne står i bogen, og at den, som nævnes der, vil gå en grusom død i møde. Læs mere her.
Snapshot: Limited Edition (Blu-ray) |  |  | 229.00
Region B/2 uden danske tekster - udkom 19/2-2024 |
Efter at have poseret topløs til en reklame og fået smag for modeverdenens glamour, bliver den unge, naive Angela forfulgt af en mystisk psykopat - i en isbil! Snapshot, som i Amerika også er kendt under titlen The Day After Halloween, er en kultklassiker blandt Ozploitation-film - en betegnelse for en bølge af australske lavbudgetfilm fra 1970'erne og 1980'erne, som blev kendetegnet ved deres vilde, grænseoverskridende stil og ofte kontroversielle emner. Læs mere her. |  |
Terrifier |  |  | 99.00
Region 2 med danske tekster - udkom 24/10-2019
Det er Halloween, og de to piger Tara og Dawn har været ude på en meget våd bytur. De beslutter sig for at tage en pizza-pause, inden de prøver at komme hjem. Pludselig dukker den klamme, groteske klovn Art op og begynder at jage en skræk i livet på dem. Først på pizzeriaet og senere ude på gaden, da de må vente på at blive hentet af Taras søster. Uden at sige et ord går han igang med at terrorisere pigerne med sine blodige optrin og lemlæstelser. Læs mere her.
Terrifier 2 (Blu-ray) |  |  | 199.00
Region B/2 med danske tekster - udkom 27/2-2023 |
The Terrifier er tilbage! Den klamme, modbydelige morderiske klovn Art bliver genoplivet og vender tilbage til Miles County for endnu en gang at sprede skræk og død! En teenagepige og hendes lillebror bliver mål for den vanvittige klovn på selveste Halloweenaften. Dødstallet stiger stødt, og imens må de to søskende kæmpe for at holde sig i live, men de må samtidig prøve at opklare, hvad historien bag den morderiske klovn egentlig er. Læs mere her. |  |
Tim Burton: 9-Film Collection (Blu-ray) |  |  | 449.00
Region B/2 uden danske tekster - udkom 3/10-2022
Filminstruktøren Tim Burton ligner selv et gotisk uhyre fra en klassisk monster-gyser fra 1930'erne, og alle hans film har en helt unik visuel stil. Indhold: Pee-Wee's Big Adventure (1985), Beetlejuice (1988), Batman (1989), Batman Returns (1992), Mars Attacks! (1996), Corpse Bride (2005), Charlie and the Chocolate Factory (2005), Sweeney Todd (2007) og Dark Shadows (2012). Fem af filmene har danske undertekster, og alle 9 film har naturligvis engelske tekster. Læs mere her.
Trick 'r Treat (Dylan Baker) |  |  | 79.00
Region 2 uden danske tekster - udkom 26/10-2009 |
Historien udspiller sig på Halloween i en by, hvor de, som bryder denne aftens regler, selv er ude om konsekvenserne. Vi følger fire sammenflettede historier: En tilsyneladende normal high school-rektor har et hemmeligt liv som serie-morder; en collegestuderende jomfru har muligvis mødt fyren i sit liv; en gruppe teenagere planlægger en led practical joke; en kvinde, der hader Halloween, må forsøge at finde sig i sin mands besættelse af højtiden. Læs mere her. |  |
Trick or Treat, Scooby-Doo! |  |  | 79.00
Region 2 uden danske tekster - udkom 17/10-2022
I denne Halloween-special fra 2022 står Scooby-Doo og Mystery Inc.-holdet over for en ny gåde. De opdager, at alle deres tidligere sager er forbundet til én skurk, Coco Diablo, lederen af et kostumedesignfirma, der har hjulpet deres gamle fjender. Mens de forsøger at løse mysteriet, må holdet også håndtere spøgelser og andre Halloween-løjer. Filmen kombinerer klassisk Scooby-Doo-humor med spænding og gys, perfekt til fans af serien. Læs mere her.
Wrong Turn 5 (Unrated) |  |  | 99.00
Region 2 med danske tekster - udkom 28/1-2013 |
Man skulle tro, at efter at være drejet forkert fem gange skulle vi efterhånden være kommet tilbage på ret kurs, men næh nej. En lille by i West Virginia afholder den årlige Mountain Man Festival hver Halloween med masser af druk og kostumeklædt vanvid til følge. Naturligvis går det helt galt, da en gruppe studerende bliver ofre for Wrong Turn-seriens faste element: Vanvittige, deforme, redneck kannibaler. Forvent masser af sex, blod og indvolde! Læs mere her. |  |
Laserdisken Prinsensgade 38 9000 Aalborg | Tlf. 98132222 mail@laserdisken.dk Laserdisken på Facebook
Klik her for at afbestille abonnement på Laser News